b'\n_START_ARTICLE_\nO\xc4\x8deta Vincenca smrt\n_START_PARAGRAPH_\n\xe2\x80\x8eO\xc4\x8deta Vincenca smrt je roman Petra Bo\xc5\xbei\xc4\x8da. Roman je iz\xc5\xa1el leta 1979 pri zalo\xc5\xbebi Mladinska knjiga.\n_START_SECTION_\nVsebina\n_START_PARAGRAPH_\nRoman opisuje \xc5\xbeivljenje mladega Ana in prebivalcev neke dolenjske vasi. Dogajanje je podano prek Anove otro\xc5\xa1ke perspektive, ki ne premore odrasle morale, estetike, opravi\xc4\x8dil in olep\xc5\xa1av. Otrok in kasneje mladeni\xc4\x8d spremlja vojno usodo prebivalcev vasi, njihovo izselitev v tabori\xc5\xa1\xc4\x8de v \xc5\xa0leziji, vrnitev v domovino, \xc5\xbeivljenje v mirodobnih \xc4\x8dasih. Roman se izte\xc4\x8de s kon\xc4\x8dno osamljenostjo in smrtjo glavnih oseb._NEWLINE_Avtor v delu opisuje tudi dogodke iz svoje mladosti, ko je bil med drugo svetovno vojno z dru\xc5\xbeino izseljen v tujino. Roman O\xc4\x8deta Vincenca smrt spada med najbolj\xc5\xa1a Bo\xc5\xbei\xc4\x8deva dela.'